

**VATROGASNO VIJEĆE**

URBROJ: 698-11-23

U Požegi, 20.studenog 2023.

 Na temelju članka 32. stavka 2. Zakona o vatrogastvu (Narodne novine, broj: 125/19. i 114/22.) (u nastavku teksta: Zakon o vatrogastvu) i članka 18. stavka 1. točke 1. alineje 3. Statuta Javne vatrogasne postrojbe Grada Požege (ur.broj:466-08-21-1 od 18. kolovoza 2021. godine), Vatrogasno vijeće Javne vatrogasne postrojbe Grada Požege, na svojoj 05. sjednici održanoj dana, 20. studenog 2023. godine, donosi

**P R A V I L N I K**

o plaći radnika Javne vatrogasne postrojbe Grada Požege

1. UVODNI DIO

Članak 1.

Ovim Pravilnikom o plaći radnika Javne vatrogasne postrojbe Grada Požege(u nastavku teksta Pravilnik) utvrđuje se koeficijent složenosti poslova za obračun plaće radnika, odnosno profesionalnih vatrogasaca u Javnoj vatrogasnoj postrojbi Grada Požege (u nastavku teksta: JVP Grada Požege), dodaci na koeficijent složenosti poslova, osnovica za obračun bruto plaće te analitička procjena radnih mjesta u JVP Grada Požege.

II. KOEFICIJENT, OSNOVICA I ANALITIČKA PROCJENA RADNIH MJESTA

Članak 2.

Za utvrđivanje vrijednosti koeficijenta složenosti poslova radnih mjesta profesionalnih vatrogasaca u JVP Grada Požege utvrđuju se u rasponu koeficijenata u kojima se mogu kretati vrijednosti koeficijenata poslova radnih mjesta u pojedinim vrstama, i to:

* za radna mjesta I. vrste od 1,70 do 3,10
* za radna mjesta II. vrste od 1,20 do 2,00
* za radna mjesta III. vrste od 0,865 do 1,164.

Članak 3.

Koeficijenti složenosti poslova iz članka 2. ovog Pravilnika uvećava se dodacima propisanim Uredbom Vlade Republike Hrvatske za:

* povećanu opasnost za život i zdravlje profesionalnog vatrogasaca
* osobno vatrogasno zvanje
* odgovornost u sustavu hijerarhije rukovođenja.

Članak 4.

 (1) Osnovica za izračun bruto plaće radnika JVP Grada Požege određuje se Kolektivnim ugovorom koji sklapa Grad Požega kao osnivač i JVP Grada Požege.

(2) U slučaju da osnovica nije utvrđena Kolektivnim ugovorim ili Kolektivni ugovor nije sklopljen, primjenjuje osnovica za državne službenike i namještenike (sukladno članku 76. stavku 6. Zakona o vatrogastvu).

Članak 5.

 Analitička procjena radnih mjesta u JVP Grada Požege utvrđena je u Prilogu 1. ovoga Pravilnika i čini sastavni dio Pravilnika.

Članak 6.

Sukladno ovom Pravilniku radnicima JVP Grada Požege plaća će se početi obračunavati u prosincu na obračunu plaće za mjesec studeni 2023.

III. ZAVŠNE ODREDBE

Članak 7.

Stupanjem na snagu ovoga Pravilnika prestaje važiti Pravilnik o plaćama i naknadama Javne vatrogasne postrojbe Grada Požege sa analitičkim procjenama radnih mjesta, broj 207-11-17 od 15. studenog 2017. godine.

Članak 8.

 Ovaj Pravilnik stupa na snagu prvog dana od dana objave na Oglasnoj ploči, te mrežnim stranicama JVP Grada Požege.

 Predsjednik Vatrogasnog vijeća

 JVP-a Grada Požege

 Mile Raič, mag. ing. admin. chris.

**Prilog 1.**

**ANALITIČKA PROCJENA RADNIH MJESTA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red.****broj** |  **Naziv****radnog****mjesta** | **Vrsta** | **Koeficijent** | **Stručna****sprema** | **Osnovica****(€)** | **Dodatak\*****(%)** | **Ukupno****koeficijent\*\*** | **Broj izvršitelja** |
| 1. | ZapovjednikJVP | I | 2,40 | najmanje kratki stručni studij ili preddiplomski stručni studij u trajanju od tri godine  | 947,18 | 20 | 2,880 | 1 |
| 2. | Zamjenik zapovjednikapostrojbe | I | 1,80 | najmanje kratki stručni studij ili preddiplomski stručni studij u trajanju od tri godine  | 947,18 | 20 | 2,160 | 1 |
| 3. | Voditelj vat.smjene | III | 1,15 | SSS | 947,18 | 25 | 1,437 | 4 |
| 4. | Voditelj vat.desetine | III | 1,15 | SSS | 947,18 | 25 | 1,437 | 0 |
| 5. | Voditelj vat.skupine | III | 1,10 | SSS | 947,18 | 25 | 1,375 | 0 |
| 6. | Vatrogasacvozač | III | 1,10 | SSS | 947,18 | 25 | 1,375 | 8 |
| 7. | Vatrogasac | III | 1,00 | SSS | 947,18 | 25 | 1,250 | 6 |
| 8. | Vatrogasacpripravnik | III | 0,881 | SSS | 947,18 | 25 | 1,101 | 0 |
| 9. | Vatrogasni početnik | III | 0,865 | SSS | 947,18 | 25 | 1,081 | 0 |
| 10. | Operativnidežurni vatrogasac | III | 1,15 | SSS | 947,18 | 25 | 1,437 | 0 |
| 16. | Administrativnitajnik |  | 1,10 | SSS | 947,18 | 0 | 1,10 | 0 |
| 17. | Spremačica |  | 0,74 | SSS | 947,18 | 0 | 0,74 | 0 |
|   |  **UKUPNO:** | **20** |

*\* dodatak temeljem Uredbe o poslovima s posebnim uvjetima rada u državnoj službi (Narodne novine, broj: 74/02., 58/08., 119/11., 33/13., 65/15., 2/17. i 63/21.)*

*\*\* sukladno članku 76. stavku 4. Zakona o vatrogastvu (Narodne novine, broj: 125/19.)*